
l.Introducere 

De-a lungul timpului s-au folosit diferite tipuri de mecanisme de poziţionare cu precizie ridicata, printre 
printre cele mai performante fiind manipulatoarele şi roboţii industriali, punându-se accent în ultimul timp pe 
precizia de poziţionare, corelata cu interacţiunea in mediu virtual, in vederea redării haptice a contactului obiect- 
mediu operaţional, in scopul utilizării lor in operaţii care necesită o acurateţe ridicată, cum ar fi teleoperarea in 
medii periculoase, interacţiuni haptice in domeniul medical, nanorobotică etc. Teza de doctorat va aborda 
metodele de control pentru sistemele mecanice de poziţionare cu precizie ridicata in corelaţie cu metodele de 
control în forţă prin redarea haptică a interacţiunii in mediu virtual, avand ca scop dezvoltarea unor legi de 
control de foarte marc acurateţe in ceea ce priveşte urmărirea traiectoriei spre ţintă, ocolirea sau depăşirea 
obstacolelor in funcţie de mediul de lucru si a preciziei de poziţionare, cu impact în cercetarea ştiinţifică in 
domenii de vârf cum ar fi teleoperarea chirurgicală bilaterală, robotizare pentru chirurgia laparoscopică, roboţi 
de salvare cu funcţionare in medii de risc pentru viaţa oamenilor si hazard ridicat, transport materiale nucleare 
prin teleoperare, nano-manipulatoare in operaţii de realizare de materiale nano-compozite, metamateriale. 

Teza abordează studierea controlului mecanismelor de poziţionare, pentru îmbunătăţirea preciziei de 
poziţionare, utilizâdu-se controlul în forţă deoarece sistemele luate în considerare efectuează mişcări complexe 
care necesită informaţii precise atât din punct de vedere cinematic, cât şi din punct de vedere dinamic. 

Logica Neutrosofica este o metodă inteligentă dezvoltată de Prof. Florentin Smarandache care se 
bazeaza pe fuziunea informaţiilor provenite de la diverşi observatori (senzori) şi care aduce o îmbunătăţire 
metodelor decizionale, cum ar fi Logica Fuzzy, prin introducerea valorilor de incertitudine si contradicţie, 
crescandu-se astfel acurateţea deciziei. 

Metoda proiecţiei virtuale presupune interfaţarea virtuală a unor sisteme robotice prin intermediul 
cărora se realizează interacţiunea dintre un mediu virtual si unul real prin utilizarea unor legi de control 
implementate in controlerul robotului (manipulatorului) si vizualizarea mişcării acestuia cu ajutorul unui sistem 
video, utilizarea acesteia in complianţă cu interfaţarea haptică conducând la îmbunătăţirea modului în care se 
face controlul unor sisteme cu precizie ridicată. Suplimentar legilor de control inteligente dezvoltate prin 
intermediul proiecţiei virtuale, ne propunem implementarea legilor de control in admitanta si in impedanta care 
impreuna cu legile deja implementate prin această metodă să conducă la o interfaţare haptica inovativă si cu 
rezultate foarte bune in aplicaţii care necesită răspuns tactil si vizual de mare fidelitate. 

îmbunătăţirile aduse prin această teză de doctorat si publicate de autor [15, 18, 27, 28] sunt 
superioare rezultatelor deja existente şi diseminate în lucrări BDI sau ISI şi se remarcă prin faptul că 
sunt originale, fiind recunoscute prin publicarea rezultatelor în conferinţe internaţionale ce au avut loc 
în Penang(Malaezia), Corfu, Paris, Bucureşti, în reviste indexate ISI şi BDI şi prin premiile şi 
medaliile de aur obţinute la manifestări care s-au desfăşurat în străinătate, printre aceste numărându-se 
Expoziţiile Internaţionale din Geneva 2010 [ Invenţia „Method and Device for Dynamic Control of a 
Walking Robot” obţinută la Salonul Internaţional de Invenţii, Geneva 2010, Patent nr. OSIM 
A/00052/21.01.2012, autori: Luige Vladareanu, L.M. Velea, R.A. Munteanu, T. Sireteanu, 
M.S.Munteanu, G.Tont, V. Vladareanu, C. Balaş, D.G.Tont, Octavian Melinte, Alexandru Gal.], 
Moscova 2010 [Diplomă pentru invenţia „Method and Device for Dynamic Control of a Walking 
Robot” obţinută la Moscova în septembrie 2010, Bucureşti 2010 [Medalie de Aur obţinută pentru 
invenţia „Method and Device for Dynamic Control of a Walking Robot”, International Exhibition of 
Invention, Bucureşti 2010, Varşovia 2009 [Medalie de Aur obţinută pentru invenţia „Method and 
Device for Dynamic Control of a Walking Robot” la Salonul International de Invenţii, Varşovia 2009. 

Teza de doctorat abordează un domeniu nou şi aflat într-o continuă schimbare, care preocupa o 
multitudine de echipe de cercetare din întreaga lume, existând un număr important de lucrări, indexate 
BDI sau ISI, care cercetează problemele mecanismelor de poziţionare cu precizie ridicata cu interfaţare 
haptică. 

Pe durata tezei de doctorat, cercetările mecanismelor de poziţionare cu precizie ridicată şi 
rezultatele obţinute s-au realizat în colaborare cu universităţi din străinătate precum Universitatea din 
Gallup New Mexico, SUA; Yanshan Univeristy of China, Chinease Academy of Science, Stafford 
University, UK. 

Rezultate obţinute de autor în perioada stagiului doctoral sunt foarte importante deoarece aduc 
îmbunătăţiri actualelor sisteme mecanice de poziţionare, prin utilizarea conceptului de neutrosofie, 
concept care are la baza logica fuzzy dar care, prin introducerea a încă doi tenneni probabilistici 
(incertitudinea şi contradicţia) reuşeşte să rezolve mai bine problemele care pot apărea în momentul 
contactului sau probleme referitoare stabilitatea sistemelor dinamice. Importanţa şi corectitudinea lor, 
a fost validată prin diseminarea acestora în cadrul a numeroase manifestări ştiinţifice naţionale şi 



2 




internaţionale, prin publicarea lor în reviste ştiinţifice prestigioase sau prin obţinerea de brevete de 
invenţie naţionale şi europene. De asemenea, au existat mai multe colaborări realizate cu universităţi 
din întreaga lume, rezultând publicarea în comun cu autori din ţară şi străinătate, precum Prof. 
Hongnian Yu, de la Boumemouth University UK, Prof. Hongbo Wang de la Yanshan University of 
China [15,16], Prof. Radu Ioan Munteanu, de la Universitatea Tehnica din Cluj-Napoca [17, 18, 19]. 

Cercetările realizate au fost susţinute de proiectul de cercetare „Cercetări fundamentale şi 
aplicative pentru controlul hibrid forţă-poziţie al roboţilor păşitori modulari în sisteme cu arhitectură 
deschisă”, ID 005/2007-2010, Programul IDEI, coordonator program UEFISCDI din Programul 
National de Cercetare Dezvoltare PN II al Autorităţii Naţionale de Cercetare Ştiinţifică - ANCS, 
coordonator proiect Profesorul Luige Vlădăreanu, în care am participat ca membru în realizarea 
contribuţiilor de cercetare ştiinţifică. Rezultatele cercetărilor au fost publicate în mai multe articole 
[19, 20, 26] şi brevete de invenţie (EP2384863-A2 din 09.11.201 1) [„Method and Device for Walking 
Robot Dynamic Control”, PATENT: OSIM A/00052/21.01.2010, autori: Luige Vladareanu, Lucian 
Marius Velea, Radu Adrian Munteanu, Tudor Sireteanu, Mihai Stelian Munteanu, Gabriela Tont, 
Victor Vladareanu, Comei Balaş, D.G. Tont, Octavian Melinte, Alexandru Gal. , 2. „Haptic 
interfaces for the rescue walking robots motion in the disaster areas”, Luige Vladareanu, Octavian 
Melinte, Adrian Bruja, Hongbo Wang, Xiaojie Wang, Shuang Cang , Hongnian Yu, Zeng-Guang Hou, 
Xiao-Liang Xie, 2014]. 

De asemena, am participat ca membru în echipa de cercetare în cadrul proiectului “Interfeţe 
haptice reconfigurabile utilizate în reproducerea contactului dinamic - Dezvoltări teoretice si 
experimentale”, PN-II-PT-PCCA-201 1-3.1-0190, Contract 149/2012, finanatat de CNCSIS, 
coordonator proiect: Dr. Ligia Munteanu, Institutul de Mecanica Solidelor al Academiei Române, 
rezultatele cercetărilor fiind publicate în mai multe articole [21-25]. 

în anul 2011 a fost încheiat un contract de colaborare cu Profesorul Florentin Smarandache, 
fondatorul teoriei neutrosophice şi autorul teoriei Dezert Smarandache (DSm), de la Gallup University, 
New Mexico SUA, teorii care au fost implementate în teza de doctorat pentru detenninarea contactului 
dintre un sistem de poziţionare cu precizie ridicata şi un obiect întâlnit intr-un mediu virtual sau real. 

în această lucrare sunt dezvoltate metode şi concepte originale care permit obţinerea de 
perfonnaţe ridicate în detenninare contactului folosind mecanisme de poziţionare cu interfaţare haptică 
prin aplicarea logicii neutrosophice şi a teoriei DSm. Acestea au fost publicate în mai multe articole 
[26-32], 

în anul 2012, s-a început colaborarea de cercetare aplicativă în cadrul proiectului european 
FP7, IRSES, RABOT „Real-time adaptive networked control of rescue robots” cu Boumemouth 
University din UK, coordonator de proiect şi partenerii de proiect Staffordshire University din UK, 
Shanghai Jiao Tong University, Institute of Automation Chinese Academy of Sciences, Yanshan 
University din China, în care coordonator de proiect este Prof. Hongnian Yu de la Boumemouth 
University din UK, coordonator din partea Institutului de Mecanica Solidelor al Academiei Române 
este Profesorul Luige Vladareanu, la care am participat ca membru în colectivul de cercetare. Prin 
acest proiect, s-a început o colaborare între colectivele de cercetare ale partenerilor de proiect, având 
rezultate comune care sunt în curs de publicare şi brevete de invenţie înregistrate la OSIM. 

Particip ca membru in echipa de cercetare a proiectului internaţional "Research on human 
multi-joint arm information based bio-robot for telerobotics" coordonat de Tokyo University, cu 
parteneri din Boumemouth University (UK), Pascal Institute at the French Institute for Advanced 
Mechanics (Franţa), Imperial College London (UK) propus in luna mai 2014 pentm finatare din 
programul japonez "Brain Circulation". 

în urma cercetărilor realizate pe parcursul programului doctoral s-au adus îmbunătăţiri 
controlului mecanismelor de poziţionare cu precizie ridicata prin utilizarea mai multor teorii care pot fi 
implementate cu succes. Printre acestea se evidenţiază implementarea teoriei neutrosofice pentm 
comutarea între legile de control, utlizarea metodei proiecţiei virtuale prin introducerea unor noi 
interfeţe de control, cum ar controlul în impedanţă şi admitanţă, îmbunătăţirea controlului 
mecanismelor de poziţionare folosind grafurile Bond, sau compensarea elementelor dinamice ale 
acestor mecanisme prin implementarea unor metode inteligente în bucla de control. Toate acestea 
conduc la creşterea perfonnanţele de control, fiind prezentate pe larg în teză, împreună cu ecuaţiile 
matematice şi acolo unde este cazul, algoritmii de conducere în timp real a unui robot mobil păşitor. 

2. Stadiul actual al cercetărilor privind controlul sistemelor mecanice de poziţionare cu 
precizie ridicată si prototiparea virtuala. 

în centrul dezvoltării unor asemenea mecanisme utilizate pentru interfaţarea haptică este crearea unor 
interfeţe forţă-poziţie “realistice” cu mediu virtual. Calitatea unor astfel de interfeţe este reflectată de “precizia” 
impedanţei, care se referă la cât de mult se apropie impedanţa de cea a mediului virtual, şi de „rezoluţia” sau 
„fidelitatea” impedanţei , care se referă la nivelul sensibilităţii care poate fi detectată la interfaţa haptică. 

în acest capitol s-au analizat cercetările şi dezvoltările deja existente, acestea stând la baza elaborării 
legilor de control şi a metodelor decizionale inovative utilizate atât în platforma de simulare cât şi pe stadul 
experimental. în urma studierii controlului în impedanţă şi admitanţă a sistemelor haptice, a compensării 
parametrilor dinamici, interacţiunea dintr-un mediul virtual şi a logicii neutrodofice, au fost alese strategiile 
optime implementate în sistemul de control al mecanismelor de poziţionare dezvoltat în această teză. 

3. Probleme specifice ale structurii, cinematicii şi dinamicii sistemelor mecanice de 
poziţionare cu precizie ridicata. 

Un mecanism de poziţionare cu precizie ridicata este format din mai multe lanţuri cinematice seriale sau 
paralele, unite între ele de un corp rigid sau articulat, prin intermediul unor articulaţii. Având în vedere că 
această lucrare studiază utilizarea acestor mecanisme în aplicaţii cu interfeţe haptice, acestea pot fi de mai multe 
tipuri: instrument, exoschelet sau lanţuri cinematice seriale şi pot avea multiple grade de libertate dar cel mai 
des întâlnite sunt cele cu trei grade de libertate datorită capacităţii acestora de a acoperi o mare parte a spaţiului 
de lucru. De asemenea pentru testarea anumitor legi de control se apelează, în simulări şi validări, la structuri cu 
un grad sau doua de libertate deoarece erorile cinematice si dinamice sunt mai puţine, stabilitatea este uşor de 
realizat iar timpul de calcul si controlul în timp real sunt mult mai rapide. în dezvoltarea ulterioară se va lua în 
cosiderare utilizarea unor mecanisme cinematice seriale cu trei grade de libertate. 

Cinematica directă a presupus determinarea poziţiei si orientării efectorului final în funcţie de 
unghiurile din articulaţie şi de translaţiile sistemului în raport cu baza manipulatorului/robotului. 

Spre deosebire de cinematica directă care presupune obţinerea poziţiei şi a orientării efectorului final în 
spaţiul operaţional cunoscându-se valorile unghiurilor din articulaţiile manipulatorului/robotului, cinematica 
inversă îşi propune să determine modul în care variază unghiurile din articulaţii având ca date de intrare poziţia 
şi orientarea efectorului final. 

Dacă în cazul cinematicii directe, calcul este forte clar şi relativ simplu, cinematica inversă propune mai 
multe metode datorită faptului că pentru un anumit punct sau traiectorie în spaţiul operaţional există mai multe 
soluţii de urmărire sau de atingere a acestora. Pentru a nu complica foarte mult algoritmul de calcul al 
cinematicii inverse se alege soluţia minimă sau optimă. 

Există mai multe metode de calcul a cinematicii inverse, acestea presupunând printre altele folosirea 
matricei Jacobi inverse, a matricei Jacobi pseudoinverse, a matricei Jacobi transpusă sau utilizării reţelelor 
neuronale. Aceste metode prezintă anumite dezavantaje precum apariţia singularităţilor, ca în cazul matricei 
Jacobi inversă, a unor erori de poziţionare mari, dacă se utitizează matricea peusdo -inversă Jacobi sau a unei 
urmăriri lente a traiectorie de referinţă cu matricea Jacobiană transpusă. în cazul utlizării reţelelor neuronale 
există o singură soluţie pentru un punct în spaţiul operaţional. 

în acest capitol se face un studiu comparativ între calculul cinematicii inverse prin intermediul reţelelor 
neuronale şi calculul cinematicii inverse prin folosirea Jacobianului transpus, folosind-se acelaşi mecanism. 

Cinematică inversă pentru dispozitivul paralel este calculată folosind Jacobianul transpus, iar diferenţa 
care apare în bucla de control cinematică este aceea că poziţia generată de traiectoria de referinţă şi poziţia reală 
calculată prin metoda Denavit-Hartenberg sunt comparate iar eroarea rezultată este trimisă mai departe către o 
funcţie Matlab care calculează cinematica inversă, având ca date de intrare Jacobianul calculat pornind de la 
matricea de orientare a dispozitivului şi eroarea rezultată în urma comparaţiei celor doua poziţii, la ieşire 
obţinându-se diferenţa unghiulară care este trimisă controllerului motorului. 

în cel de-al doilea caz se vor utiliza reţelele neuronale care vor fi antrenate cunoscându-se cinematica 
directă a mecanismului, rezultând raportarea fiecărei poziţii din spaţiul de lucru a efectorului final calculată cu 
cinematica directă, a unghiurilor mecanismului din acel moment astfel apărând o raportare dintre unghiurile din 
articulaţii şi poziţia efectorului final al mecanismului. 

Dezavantajul unei astfel de soluţii este că, pentru o poziţie în spaţiul operaţional, se determină o singură 
soluţie a perechilor de unghiuri ale unui mecanism, deşi pentru un punct în spaţiul de lucru există o infnitate de 
soluţii. 

în timp de ecuaţiile cinematice descriu structura şi mişcarea manipulatorului haptic, acestea nu iau în 
consideraţie parametrii ce apar datorită forţelor şi momentelor din dispozitivul mecanic. De aceea, se folosesc 
ecuaţiile ce descriu dinamica unui robot, pentru a descrie explicit relaţia dintre forţele de acţionare şi mişcarea 
robotului. Aceste ecuaţii sunt importante în realizarea şi conceperea mecanismelor de poziţioanre, precum şi în 
simularea şi animarea lor [91-93]. 

Ecuaţiile Euler-Lagrange asigură o formulare a ecuaţiilor dinamice ale mişcării echivalentă cu 
cele descrise de Legea a doua a lui Newton. Abordarea Euler- Lagrange este mai avantajoasă pentru 
sisteme mult mai complexe cum ar fi roboţii cu mai multe segmente unite prin intennediul 
articulaţiilor. 

Analizând, în acest capitol, problemele cinematice şi dinamice specifice mecanismelor de poziţionare 
am determinat soluţiile ce urmează a fi folosite mai de parte în teză în vederea elaborării strategiilor de control 
şi a implementării acestora în platforma de validări şi simulări din Matlab şi pe standul de încercări 
experimentale. Astfel pentru modelarea cinamaticii inverse am concluzionat că cea mai eficientă soluţie este 
calculul pri intermediul reţelelor neuronale, în timp ce pentru reprezentarea din punct de vedere dinamic al 
structurii mecatronice se utilizează ecuaţiile Euler-Lagrange. 



4. Elaborarea unor strategii privind controlul sistemelor mecanice de poziţionare cu precizie 

ridicata. 

4.1. Metoda proiecţiei virtuale aplicată pentru controlul sistemelor mecanice cu precizie ridicata 
utilizate în interfaţarea haptică 

Metoda proiecţiei virtuale este un concept inovativ care înglobează mai multe tipuri de control care 
conclurează în obţinerea precisă în timp real a unei aplicaţii care include utilizarea unor roboţi sau a unor 
mecanisme de poziţionare de precizie ridicată [68, 70]. O reprezentare a modului cum fucţionează această 
metodă este reprezentat în figura 4.1.1. 

în esenţă, sunt trei mari blocuri interconectate între ele: 

- sistemul de control cu arhitectura deschisa (OAH), care conţine sistemul de control classic a structurii 
mecanice (SCMC) şi interfeţele inteligente de control (CA)prin care se implementează funcţiile de control şi 
metodele de alegere a fiincţilor de control. 

- robotul sau mecanismul de poziţionare, care poate fi, de asemenea, echivalat cu un sistem prevăzut cu 
servomotoare de acţionare şi motoare de sarcină, astfel încât să simuleze cît mai fidel un sistem real. Acest 
sistem este dotat cu traductoare de poziţie, de forţă, camera video, giroscoape si tot ce este nevoie pentru a 
sesiza cît mai fidel interacţiunea cu mediul şi pentru a avea un răspuns în bucla de control astfel încât să se 
depisteze erorile apărute. 

- interfaţa de vizualizare (1CV )şi de redare virtuală (TGC) a funcţiilor sistemului mecatronic, unde se 
poate reda mişcarea efectuată în mediul de lucru de către un robot sau de un mechanism de poziţionare, cu 
control în timp, pe un calculator ce primeşte informaţii de la sistemul de control cu arhitectura deschisa (OAH). 

Aceste trei mari blocuri interacţionează între ele şi prioritizează procesarea informaţiilor astfel încât să 
se obţină un control în timp real al unor mecanisme de poziţionare şi o vizualizare aproape de realitate a 
operaţiei desfăşurate. în acest sens, controller-ul va primi informaţii din mediul de lucru: poziţiile motoarelor, 
poziţiile efectorului final, forţa din efectorul final sau din articulaţii, informaţii video, informaţii de la 
giroscoape, accelaraţiile, iar în funcţie de acestea va alege metoda de control care se potriveşte cel mai bine în 
acel moment, generând la ieşire cuplurile x, Td sau vitezele necesare pentru motoarele din articulaţiile 
mecanismului şi poziţia diferitelor elemente componente ale mecanismului în vederea vizualizării acestora pe 
interfaţa grafică. O altă operaţie foarte importantă din cadru acestui nivel este selecţia modului în care se va 
realiza controlul, aceasta efectuându-se prin utilizarea logicii neutrosofice de luare a deciziei. 

Odată preluate informaţiile de cuplu sau viteză de la interfeţele de control, motoarele din articulaţii vor 
realiza mişcare impusă iar mecanismul va răspunde cu informaţii din mediul de lucru pe care le va trimite 
controller-ului în vederea ajustării erorilor care pot apărea. Pe acest nivel va exista şi un control local realizat 
prin intermediul convertizoarelor de frecvenţă astfel încât mişcarea de rotaţie a motoarelor să fie realizată foarte 
precis. De asemenea, terminalul grafic va primi informaţiile necesare de la controller astfel încât să genereze o 
simulare vizuală a operaţiei în timp real. 

Ca un rezultat al amplificărilor destul de mari ale buclei interne de control-poziţie, perturbaţiile 
nonliniare cauzate de dinamica naturală a dispozitivelor este compensată eficient. 

Pe lângă implementarea celor doua legi de control, în impedanţă şi în admitanţă, se introduce şi o 
metodă inteligentă de alegere a tipului de control necesar, această trecere între metode fiind realizată prin 
folosirea logicii neutrosofice. Astfel pentru neutrosoficarea datelor de intrare în această lege se vor seta 
procentele de adevăr, falsitate şi incertitudine ale datele necesare în dezvoltarea aplicaţiei, acestea având rolul de 
observatori: forţe de contact, poziţiei a efectorului final, informaţii video, acceleraţii ş.a.m.d. Având aceste date 
neutrosoficate, se va trece la pasul următor de calculare a maselor de adevăr, falsitate, incertitudine şi 
contradicţie prin intermediul legii de calcul DSm, acestea fiind deneutrosoficate, în ultima etapă a acestui 

proces, acestea vor fi interpretate pentru a determina legea de control care se potriveşte cel mai bine în acel 
moment de timp. 

4.3. Modelarea interfeţelor haptice prin intermediul grafurilor Bond 

Una dintre cele mai bune metode de a simula un sistem mecanic sau electric o reprezintă metoda 
graiurilor Bond. Această metodă, este una laborioasă, utilizată pentru a reprezenta un sistem ce trebuie condus 
necesitând studiu, cercetări şi experimentări minuţioase pentru a reuşi realizarea unui asemenea graf. în schimb 
avantajele oferite de folosirea grafurilor Bond conduc către realizarea de sisteme simulate prin abstractizarea 
anumitor subseturi ale atributelor unui model [72]. 

Rezultatele obţinute oferă o imagine de ansamblu despre modul în care se desfăşoară o operaţie folosind 
mecanisme de poziţionare în interfeţele haptice, urmând ca în capitolele următoare, în care se vor elabora 
strategii de control mai complexe, să se ţină cont de aceste date. 

Grafurile Bond, reprezintă o metodă eficientă în testarea şi simularea controlului mecanismelor de 
poziţionare, rezultatele obţinute evidenţiind detectarea returului de forţă din mediul simulat şi apariţia unor 
devieri de la traiectoria de referinţă a efectorului final cauzate de această forţă. 

4.4 Controlul in mecanismelor de poziţionare prin compensarea elementelor dinamice 

Modul în care se face controlul unui dispozitiv haptic este foarte important deoarece mişcările 
utilizatorului nu trebuie să fie restricţionate în nici un fel, iar în momentul în care acesta întâlneşte un obstacol 
sau manevrează un obiect, utilizatorul trebuie să perceapă cât mai fidel interacţiunea, din această cauză 
elementele dinamice ale mecanismului haptic trebuie influenţeze cit mai puţin operaţia, necesitând ca acestea să 
fie, astfel, compensate. Astfel, un sistem haptic care nu compensează elementele dinamice are anumite probleme 
de stabilitate din cauza inerţiei mari şi a mediului rigid. De asemenea pentru rezolvarea acestor probleme mai 
trebuie introduse anumite bucle de compensare care să reducă sau să elimine forţele de frecare (statice si 
Coulomb) si gravitaţia. 

Analizând strategiile de control prezentate anterior pentru compensarea elementelor dinamice se 
constată ca strategia de control în impedanţă utilizând un compensator Zc asigura cele mai ridicate performante 
de poziţionare, deoarece acesta reduce foarte bine influenţa pe care elementele dinamice ale mecanismului o au 
asupra operaţiei întreprinse. Dacă din punct de vederea al inerţiilor şi al forţelor de gravitaţie nu va fi o 
problemă în realizarea acestei compensări, în ceea ce priveşte forţele de frecare ce vor apărea, problemele de 
estimare ale acesteia sunt mult mai complicate şi necesită o evaluarea a modului în care acestea pot fi 
determinate. 

Strategia de control a mecanismelor de poziţionare prin compensarea elementelor dinamice a fost 
implementata in capitolul 5 in blocul de compensare a parametrilor dinamici cu arhitectura sistemului prezentata 
in fig. 5.1 care a condus la obţinerea unor performate ridicate privind precizia de urmărirea traictoriei, robustetii 
sistemului de control si repetabilităţii mişcării in mediul virtual. 



4.5. Logica neutrosofica utilizată în controlul interfeţelor haptice 

în vederea realizării unei interacţiuni care să redea cât mai fidel o situaţie reală, este necesară calcularea 
cât mai precisă a forţelor de reacţiune provenite din mediu astfel încât utilizatorul să primească informaţiile de 
forţă cu o precizie cât mai mare. Deoarece estimarea contactului dintre efectorul final si obiectul întâlnit poate fi 
dificilă în diferite situaţii (urmărirea unor suprafeţe care prezintă goluri de dimensiuni mici, marginile unor 
obiectelor cu multe neuniformitati, etc) este nevoie de mai multe informaţii provenite de la observatori diferiţi, 
urmând ca utilizând legea de calcul DSm privind neutrosoficarea datelor sa obţinem o fuziune a acestora astfel 
încât operaţia realizată să fie cât mai precisă. 

Neutrosofia poate fi considerată ca o teorie ce caracterizează mai bine lumea şi probabilitatea ca un 
eveniment să se întâmple deoarece introduce, spre deosebire de logica fuzzy, de exemplu, şi o valoare de 
incertitudine, deoarece sunt foarte mult momente în care nu se cunosc valorile de adevăr şi falsitate. De 
exemplu, dacă vom considera U ca fiind un spaţiul de lucru sau universul de lucru, considerăm un set 
Neutrosophic S inclus în U. Dacă luăm un element x din U, atunci îl putem scrie în raport cu mulţimea S astfel: 
x(T, I, F). Acest element x va aparţine mulţimii S cu următoarele proprietăţi: x se ştie că este în mulţimea S cu o 
probabilitate de t% (procentajul de adevăr); x nu se ştie că este în mulţimea S cu o probabilitate de i% 
(procentajul de incertitudine); şi x se ştie că nu este în mulţimea S cu o probabilitate de f% (procentajul de 
falsitate). Aceste valori ale probabilităţilor t%, i% şi fi/o variază în intervalele T, 1 şi F, acestea nefîind neaparat 

intervale dar poţi subseturi discrete sau continue sub-unitare, mulţimi sau intervale, dar în mod dinamic acestea 
pot fi funcţii sau operatori, depinzând de diverşi parametrii. 

în intervalul de timp t=[5.2-5.5] se remarcă, un aspect important care este introdus prin Legea 
Neutrosofică. între momentele t=4-5.8 are loc un contact, dar probabilitatea de adevăr rezultată prin calculul 
DSm, prezentat nu are valoarea „1” pe tot acest interval, ci are o discontinuitate în intervalul de timp t=[5.2-5.5]. 
Acest fapt se datorează, modelării traiectoriei de referinţă a efectorului final, care scade foarte mult pe acest 
interval, ajungând la valoarea zero. Astefel, forţa de reacţie care este modelată în funcţie de poziţia efectorului 
final va ajunge, de asemenea, la valoarea zero. Din acest motiv, legea de calcul furnizează o contradicţie 
deoarece senzorul de proximitate detectează un contact, în timp ce senzorul de forţă nu observă acest lucru. 
Această problemă poate fi evitată dacă funcţiile care urmează a fi neutrosoficate şi care sunt interdependente 
sunt modelate evitându-se punctele de singularitate. 

Prin comparaţie, logica Fuzzy nu poate sesiza în acest caz doua contacte diferite dacă acestea au loc 
într-un interval scurt de timp (o zecime de secundă în cazul nostru), interpretând aceste valori ca având 
continuitate între ele. întârzierile în detectarea fiecărui contact apărut pe parcursul desfăşurării unei operaţii, 
dintre logica Fuzzy şi cea Neutrosofică; dacă la început întârzierea este de o lOOms, la următoarele contacte 
detectarea se face după aproximativ 200ms. De asemenea, Logica Neutrosofică reuşeşte să detecteze cu 
exactitate apariţia fiecărui contact, în timp ce logica Fuzzy nu reuşeşte acest lucru tocmai datorită întârzierilor în 
sesizarea unor evenimente, aceasta nereuşind detecţia fiecărui contract dacă acestea au loc la un interval mai 
mic de 200ms, interpretându-le ca un contact unitar. 

Performantele ridicate în detectarea contactului şi urmărirea returului de forţă dintre obiect si efectorul 
final dezvoltate in mediul virtual si a unui timp de răspuns redus obtinut din mediu virtual in controlul haptic 
prin aplicarea Logicii Neutrosofică raportat la logica Fuzzy au condus la dezvoltarea, in capitolul 5, a metodelor 
neutrosofice de control in timp real pentru detectarea contactului utilizate ca module decizionale între controlul 
în impedanţă şi cel în admitanţă. 

5. Platforma de simulare a sistemelor mecanice de poziţionare cu precizie ridicata cu interfeţe 

haptice 

Pentru testarea şi simulărea legilor de control descrise în capitolele anterioare, împreună cu aplicarea 
logici neutrosofice de comutare între acestea, s-a ales mecanismul haptic descris in capitolul 3, ale cărui 
elemente cinematice şi dinamice satisfac necesităţile aplicaţiei dezvoltate. Dispozitivul haptic este integrat în 
schema generală de control a interfeţei haptice prezentată în figura 1 . 




Fig.l. Schema generală a controlului haptic în impedanţă şi admitanţă 
pe baza deciziei neutrosofice 

Pentru testarea performanţelor controlului haptic într-un program de simulare în vederea obţinerii de 
rezultate cât mai apropiate de o situaţie reală, acest sistem se modelează cu ajutorul interfeţelor haptice care ţin 
cont de semnalele discretizate provenite de la encoderele celor trei motoare, acestea urmând să fie derivate cu 
ajutorul unui bloc de derivare discretizată utilizat împreună cu Jacobianul invers pentru calculul vitezei de 
variaţie a efectorului final. 

în urma implementării strategiilor de control descrise în capitolul patru şi a logicii neutrosofice pentru 
comutarea dintre acestea s-a observat că determinarea forţei fără utilizarea logici neutrosofice nu este exactă 
deoarece, forţa apare înainte ca interacţiunea să aibă loc, iar acest lucru se resffânge şi în calcularea cuplului la 
momentul respectiv, aparând erori în apropierea momentului în care are loc contactul. Rezultatele grafice din 
acest capitol au fost obţinute prin simulările experimentale pentru controlul haptic al sistemelor mecanice cu 
precizie ridicata prezentată în anexa 3. 

Logica neutrosofică detectează cu precizie bună momentul apariţiei unui obstacol (10 ms), erori mai 
mari (50 ms) aparând în momentul dispariţiei primului şi ultimului contact, comutarea modului în care are loc 
controlul fiind efectuată rapid, de ordinul zecilor de ms. O comutare atât de rapidă este necesară atunci când s 
doreşte controlul în timp real al mecanismelor de poziţionare. 

Platforma de simulare a sistemelor mecanice de poziţionare cu precizie ridicata cu interfeţe 
haprice a fost realizată prin implementarea controlului în impedanţă şi admitanţă pentru creşterea preciziei 
mecanismelor de poziţionare. Deoarece simularea unui eveniment într-un mediu presupune doua etape distincte, 
detectarea unui contact şi mişcarea liberă în spaţiu, modul în care se face controlul mecanismului de poziţionare 
presupune doua abordări diferite, controlul în impedanţă atunci când este sesizat un contact în mediu sau 
controlul în admitanţă atunci când nu există un retur de forţă din mediu. Controlul în admitanţă este utilizat, în 
detrimentrul unui unui control PID,PD sau alt timp de control în poziţie, deoarece în există o întârziere din 
partea sistemului de comandă, în momentul deciziei neutrosofice de comutare între cele două tipuri de control. 
Având în vedere că un control în admitanţă presupune, la fel ca şi controlul în impedanţă, caracterizarea a 
mediului, trecerea de la un controlul în admitanţă la cel în impedanţă şi invers are loc ţinându-se cont de 
parametrii mediului. De asemenea, în cazul în care are loc un control în admitanţă şi din diferite cauze apare o 
eroare în detecţia unui contact de către unul din senzorii de forţă sau poziţie, mecanismul de poziţioanre poate 
urmării traiectoria de referinţă . 

Utilizarea metodei proiecţiei virtuale prin implementarea interfeţelor de control în impedanţă şi în 
admitanţă şi a unei intefeţe decizionale bazate pe logica neutrosofică de comutare între acestea, îmbunătăţeşte 
semnificativ precizia mecanismelor de poziţionare atât din punct de vedere al vizualizării operaţiei cât şi din 
punct de vedere al detectării cu exactitate a unor evenimete. Cuplul transmis motoarelor depinde de modul în 
care se desfăşoară operaţia. în momentul în care traiectoria efectorului final întâlneşte un obstacol şi este realizat 
un control în impedanţă, are loc o creştere a cuplului transmis către cele trei motoare, iar pe perioada în care 
efectorul final urmăreşte o traiectorie continua, realizându-se un control în admitanţă, cuplul este liniar. 

Utilizarea compensării paramatrilor dinamici prin intermediul reţelelor neuronale aduce o 
îmbunătăţire în redarea reală a unei operaţii realizate, prin caracterizarea forţei de frecare şi prin eliminarea 
efectelor gravitaţionale din răspunsul dinamic al sistemului. 

6. Cercetări experimentale folosind standul PLC şi convertizoare de frecvenţă 

în vederea validării legilor de control prezentate si simulate anterior în teză, în special controlul în 
impedanţă şi admitanţă împreunea cu legea de comutare dintre acestea, se va folosi un stand de teste dotat cu 
automate programabile (PLC-uri), covertizoare de frecvenţă şi servomotoare, ce a fost dezvoltat în cadrul 
proiectului de cercetare „Cercetări esenţiale şi aplicative pentru controlul poziţiei al roboţilot păşitori HFPC 
MERO”, 1D 005/2007-2010, din programul IDEI, finanţat de către Autoritatea Naţională pentru Cercetare 
Ştiinţifică, coordonator proiect Prof. Vladareanu, la care autorul a participat în cadrul echipei ce a realizat acest 
proiect. 

Strucutura mecanică a mecanismului de poziţionare luată în considerare în această teză, este cea de la 
capitolul 5 dar, deoarece nu am putut efectua încercări pe o structură similară, legile de control au fost testate pe 
stand-ul PLC pe care l-am avut la dispoziţie în laborator. Elemenetele dinamice ale acestei structuri pot fi 
compensate în bucla de control, astfel putându-se testa legile de control dezvoltate în teză şi pe o altă structură 
mecanică. Ceilalţi parametri dinamici, precum greutatea picioarelor, inerţia sistemului de poziţionare, etc. sunt 
luate în considerare în cercetarea experimentală prin intermediul utilizării a trei motoare care îndeplinesc rolul 
de sarcină pentru cele trei motoare considerate ca făcând parte din articulaţiile mecanismului de poziţionare a 
interfeţei haptice. 

Standul de încercări experimentale prezentat in figura 2 este compus din trei PLC-uri care comanda şi 
monitorizează stările celor trei convertizoare de frecvenţă utilizate pentru controlul cât mai precis a celor trei 
servomotoare de curent continuu ce vor reprezenta cele trei articulaţii ale mecanismului de poziţionare pentru 
interfeţele haptice. Aceste trei motoare nu vor funcţiona în gol, ci li se vor ataşa fiecăruia o sarcină prin ataşarea 
la axului motorului a unui motor sarcina ce va fi comandat separat şi care va reprezenta mişcarea unui braţ al 
mecanismului de poziţionare. De asemenea, pentru citirea datelor de la motoarele din articulaţii vom folosi trei 
encodere incrementale urmând ca valorile măsurate să fie transmise către convertizorul de frecventa şi mai 
departe către arhitectura PLC, astfel închizăndu-se bucla de control. 

Fig. 2. Elementele componente ale schemei de control pentru experimentare 



Cele trei automate programabile vor realiza fiecare următoarele operaţii: primul automat programabil va 
primi ca şi date de intrare valorile poziţiei fiecărui motor şi va furniza la ieşire vectorul de poziţie în coordonate 
spaţiale a efectorului final calculat prin intermediul relaţiilor Denavit-Hartenberg în interiorul automatului. Al 
doilea automat va primi ca date de intrare coordonatele de poziţie ale efectorului final şi va avea ca ieşiri 
cuplurile necesare fiecărui motor. Acestea vor fi determinate de către automatul programabil prin interpretarea 
forţelor pe fiecare axă ce vor rezulta în momentul în care are loc un contact. La rândul lor aceste forţe vor fi 
calculate tot în acest automat prin detectarea contactului dintre end-efectorul mecanismului de poziţionare şi 
funcţia de reprezentare a mediului în care are loc operaţia, această funcţie fiind implementată în acest PLC. 
Odată determinate cuplurile pentru fiecare motor acestea vor fi trimise ca date de intrare şi ca funcţii de referinţă 
în al treilea automat programabil care are rolul de controla într-o buclă internă motoarele prin intermediul 
convertizoarelor de frecvenţă. Vor exista trei convertizoare de frecvenţă care vor realiza controlul în cuplu al 
fiecărui motor. Aceste convertizoare vor primi referinţele de cuplu din PLC şi vor realiza controlul în cuplu al 
servomotoarelor. Motoarele vor comunica cu convertizoarele printr-o magistrală de date Fieldbus efectuând 
mişcarea de rotaţie dorită în funcţie de comenzile în cuplu transmise de către convertizoare. Mişcările de rotaţie 
făcute de motoare vor fi discretizate în semnale electrice de poziţionare cu ajutorul encoderelor incrementalale 
şi vor fi transmite ca date de intrare în convertizor pentru a realiza cît mai exact mişcarea dar şi la autmoatul 
programabil cu numărul trei pentru a închide bucla de control internă a celor trei convertizoare. Aceste semnale 
de poziţionare vor fi trimise, la rândul lor, către primul PLC ca şi răspuns de poziţie astfel închizându-se şi bucla 
de control în impedanţă sau admitanţă. 

Pentru o mai buna evideţiere a erorilor dintre un sistem real şi unul simulat s-a realizat o comparaţie 
între valorile rezultate prin calculul efectuat in Matlab şi cel măsurate în timp real pe standul experimental. Se 
evidenţiează că deşi rezultatele obţinute prin simulare sunt destul de bune, implementarea legilor de control pe 
un model real este soluţia care va furniza datele cele mai precise. 

Utilizând echipamentele implemetate pe standul experimental pentru sisteme de poziţionare cu precizie 
ridicata cu interfeţe haptice s-a realizat programle de testare. Se considera aceeaşi parametri din platforma 
experimentala în care pentru simulare s-au generat referinţe pentru două articulaţii ale sistemului mecanic. 

Deoarece prima articulaţie a robotului nu este supusă unor forţe gravitaţionale şi implicit inerţiile sunt 
mult reduse, rezultă controlul haptic in timp real cu precizie ridicata de poziţionare şi urmărire a traiectoriei de 
mişcare. In cele ce urmează vor fi prezentate graficele obţinute în urma experimentărilor folosind numai două 
din cele trei motoare. 

Analizând datele obţinute, se observă îmbunătăţirea performanţelor măsurate, faţă de exeprimentările 
simulate cu MatLab Simulink. Aceasta înseamnă că programele de simulare încă mai au probleme de soluţionat, 
dar erorile mai mari obţinute în urma simulărilor, se datorează şi algoritmilor de calcul folosiţi în optimizarea 
ecuaţiilor de către platformele de simulare a sistemelor mecatronice. 

Cuplul transmis motoarelor conduc la o mişcare cu erori mai mici deoarece semnalele analogice de la 
automatele programabile sunt transmise pe magistrala de comunicaţie către un convertizor de frecvenţă care 
spre deosebire de un reglulator PID, PD sau PI dintr-un program de simulare, realizează un control precis în 
timp real 

Cuplul transmis motoarelor depinde de modul în care se desfăşoară operaţia. în momentul în care 
traiectoria efectorului final întâlneşte un obstacol şi este realizat un control în impedanţă, are loc o creştere a 
cuplului transmis către cele trei motoare, iar pe perioada în care efectorul final urmăreşte o traiectorie continua, 
realizându-se un control în admitanţă, cuplul este liniar. 



7. Contribuţii originale şi concluzii. 

în vederea atingerii scopului principal al acestei teze privind cercetările şi experimentările controlului 
sistemelor mecanice de poziţionare, s-a studiat un număr important de cercetări deja existente în acest domeniu, 
acestea fiind îmbunătăţite semnificativ prin introducerea unor soluţii inovative de comanda şi control. 

7.1. Concluzii privind controlul sistemelor mecanice de poziţionare cu precizie ridicata 

Dezvoltarea platformei de simulare şi experimentare pentru sisteme de poziţionare cu precizie 
ridicata cu interfeţe haptice a presupus realizarea unor soluţii inovative care au contribuit la marirea preciziei 
mecanismelor de poziţionare. Aceste soluţii inovative implementează, în sistemul de control cu arhitectură 
deschisă, metoda proiecţiei virtuale prin control haptic în impedanţă şi în admitanţă, împreună cu metoda 
neutrosofică de comutare între cele doua legi de control. 

Utilizarea logicii neutrosofice pentru detectarea interacţiunii cu precizie ridicata dintre efectorul final 
si un obiect din mediul virtual permite creşterea preciziei în detectarea contactului datorită utilizării mai multor 
observatori, care prin fuziunea informaţiilor ale probabilităţii de adevăr, falsitate, contradicţie şi incertitudine 
recepţionate de la senzori, conduc la calculul probabilităţilor neutrosofice a stării sistemului de poziţionare cu 
precizie ridicata. Rezultate aduc îmbunătăţiri actualelor sisteme mecanice de poziţionare, prin utilizarea 
conceptului de neutrosofie, concept care are la baza logica fuzzy dar care, prin introducerea a încă doi termeni 
probabilistici (incertitudinea şi contradicţia) reuşeşte să rezolve mai bine problemele din momentul apariţiei 
unui eveniment sau probleme referitoare stabilitatea sistemelor dinamice. 

Utilizarea metodei proiecţiei virtuale, prin implementarea interfeţelor de control haptic în impedanţă 
şi în admitanţă şi a unei intefeţe decizionale bazate pe logica neutrosofică de comutare între acestea în sistemul 
de control cu arhitectură deschisă, care conţine şi alte metode de control, îmbunătăţeşte semnificativ precizia 
mecanismelor de poziţionare atât din punct de vedere al vizualizării operaţiei cât şi din punct de vedere al 
detectării cu exactitate a unor evenimete. Prin introducerea celor doua tipuri de control, această metodă poate fi 
implementată atât în operaţiile care presupun utilizarea interfeţelor haptice dar şi în operaţii care implică 
interacţiunea cu diferite obiecte din mediul în care se deplasează un anumit robot. 

Compensarea prin intermediul reţelelor neuronale a parametrilor dinamici care apar în schema de 
control în impedanţă îmbunătăţeşte performanţele de poziţionare şi urmărire a traiectoriei de mişcare al 
sistemelor mecatronice deoarece în interiorul buclei de control aceşti parametri sunt estimaţi sau compensaţi. 
Metoda este cu atăt mai importantă în momentul în care este necesară testarea unor legi de control al unor 
mecanisme de precizie ridicată, a căror modelare dinamică conduce la erori mari în urmărirea mişcării dorite. 

Utilizarea grafurilor Bond, reprezintă o metodă eficientă în testarea şi simularea controlului haptic în 
impedanţă al mecanismelor de poziţionare, oferind o imagine de ansamblu despre modul în care se desfăşoară o 
operaţie folosind aceste mecanisme de poziţionare. Rezultatele obţinute au evidenţiat detectarea returului de 
forţă din mediul simulat şi apariţia unor devieri de la traiectoria de referinţă a efectorului final generate de 
această forţă. 

Integrarea strategiei de control a robotului cu legaturi extensibile intr-o interfaţa de control 
inteligent. Prin aplicarea metodei proiecţiei virtuala s-au obtinut deplasarea robotului extensibil pe terenuri in 
panta cu precizie ridicata, sub 0,1% din lungimea totala a piciorului extensibil, in condiţii de stabilitate. Interfaţa 
de control inteligent a robotului cu legaturi extensibile asigura robusteţe si repatabilitate la mişcarea pe panta cu 
platforma robot orizontala sau plan-paralela cu o suprafaţa de referinţa. 

Platforma de simulare pentru sisteme de poziţionare cu precizie ridicata cu interfeţe haptice a 
fost realizată prin implementarea controlului în impedanţă şi admitanţă ceea ce a condus la creşterea preciziei 

mecanismelor de poziţionare. Deoarece simularea unui eveniment într-un mediu presupune doua etape distincte, 
detectarea unui contact şi mişcarea liberă în spaţiu, modul în care se face controlul mecanismului de poziţionare 
presupune doua abordări diferite, controlul în impedanţă atunci când este sesizat un contact în mediu sau 
controlul în admitanţă atunci când nu există un retur de forţă din mediu. Alegerea controlului in admitanta, in 
momentul lipsei unui eveniment in mediu virtual, in detrimentul unui control clasic in poziţie este justificata 
prin reducerea efectelor negative (perturbaţii, necunoaşterea mediului in care are loc mişcarea, etc) cauzate de 
comutarea neutrosofica dintre legile de control. în cazul în care are loc controlul în admitanţă, la apariţia unei 
eroare la detecţia unui contact de către unul din senzorii de forţă sau poziţie sau la apariţia unor perturbaţi 
externe de comutare, legea de control în admitanţă în lipsa controlului în impedanţă poate urmării traiectoria de 
mişcare a efectorului final din mediul virtual. 

7.2. Contribuţii originale ale autorului 

Cercetările realizate în cadrul acestei teze de doctorat au condus la dezvoltarea şi implementarea unor 
soluţii noi în ceea ce priveşte controlul mecanismelor de poziţionare cu precizie ridicata, respectiv: 

1 . S-a conceput, testat şi implementat o nouă metoda de control haptic a sistemelor mecanice de 
poziţionare cu precizie ridicata prin interfaţare cu retur de forţă implementată în cadrul metodei de proiecţie 
virtuală. Aceasta presupunea comutarea între legea de control în impedanţă şi cea în admitanţă în funcţie de 
modul în care se desfăşoară mişcarea. 

2. S-a conceput o metodă originală care utilizează logica neutrosofică şi teoria DSm în comutarea 
cu timp de răspuns mic între legile de control astfel încât să se realizeze controlul în timp real al mecanismelor 
de poziţionare. De asemenea, observatorii de poziţie şi forţă utilizaţi ca intrări în sistemul decizional, 
caracterizează eficient mediul în care are loc mişcarea efectorului final. 

3. S-a realizat implementarea legilor de control haptic în admitanţă şi impedanţă în cadrul 
metodei proiecţiei virtuale care aduce robusteţe şi un plus de precizie metodei. Aceasta poate fi utilizată cu 
succes pentru numeroase aplicaţii robotice care presupun cunoşterea mediului atât din punct de vedere vizual şi 
auditiv dar şi din punctul de vedere al returului de forţă. 

4. S-au conceput, dezvoltat, realizat si testat sistemul de control haptic al mecanismelor de 
poziţionare cu precizie ridicata prin proiectarea mecanismului în AutoDesk fnventor, modelările legilor de 
control şi simulările sistemului folosind Matlab Simulink, programe de dezvoltare 20 SIM pentru grafurile 
Bond, librăria de funcţii SimMechanics pentru importarea din fnventor cu ajustarea structurii mecanice, 
dezvoltarea funcţiilor de control în Codesys respectiv Syconet pentru comunicarţii în vederea realizări testărilor 
şi experimentărilor, toate acestea contribuind la obţinerea unor performanţe ridicate în domeniul controlului 
mecanismelor de poziţionare cu precizie ridicata. 

5. S-au realizat numeroase experimente virtuale pentru testarea performantelor legilor de control a platformei 
de simulare al sisteme de poziţionare cu precizie ridicata cu interfeţe haptice care constau în: 

• ajustarea optimă a parametrilor legilor de control printr-o soluţie inovativa proprie 

• modelarea contactului dintre efectorul final şi obstacol 

• stabilitatea unui robot păşitor cu segmente extensibile 

• testarea calculului cinematic invers prin folosirea jacobianului transpus şi a reţelelor neuronale şi 
alegerea soluţiei optime 

• testarea diferitelor soluţii pentru modelarea parametrilor dinamici prin ecuaţii Newton Euler sau 
modelare AutoDesk fnventorşi alegerea soluţiei optime 

• caracterizarea contactului dintre mecanismul de poziţionare şi obiect, testarea soluţiei optime de 
compensare a parametrilor dinamici 

6. S-au realizat experimentări folosind un stand de teste prin care s-a demonstrat îmbunătăţirea performanţelor 
de precizie, stabilitate şi robusteţe a legilor de control haptic a mişcării mecanismelor de poziţionare, comparativ 
cu rezultatele obţinute prin experimentare virtuală. 

7. S-au realizat şi implementat pe standul experimental: 

• programele de comunicaţie prin intermediul reţelei Ethernet şi a protocolului UDP; 

• funcţiile de calcul şi relaţiile matematice a controlului în timp real al motoarelor controlate, utilizate în 
standul de simulare realizat; 

• configurarea corespunzătoare a automatelor programabile şi a convertizoarelor de frecvenţă pentru a 
controla în mod corespunzător motoarele care simulează articulaţiile robotului mobil păşitor. 



7.3. Rezultate obţinute şi diseminarea rezultatelor 

Pe baza rezultatelor cercetărilor realizate, autorul a elaborat, susţinut şi publicat un număr de 24 lucrări 
ştiinţifice în domeniul tezei. Din totalul lucrărilor, 7 au fost publicate ca prim autor în cadrul unor manifestări 
ştiinţifice naţionale şi internaţionale de prestigiu precum şi în reviste de specialitate, doua lucrări in revista 

indexata ISI din care una cu factor de impact 0,849, şapte lucrări publicate indexate 1S1 Proceedings, trei lucrări 
publicate in reviste BD1 din care două lucrări în revista Revue Roumaine Des Sciences Techniques - Serie de 
Mecanique Appliquee a Academiei Române, 8 lucrări în conferinţe organizate sub egida Academiei Române. 
Vizibilitatea cercetărilor este dovedită prin publicarea în comun a numeroase lucrări cu autori din ţară şi 
străinătate respectiv Prof. Hongnian Yu de la Universitatea Boumemouth UK, Prof. Mingcong Deng de la 
Tokyo University of Agriculture and Technology Japonia, Prof. Radu Ioan Munteanu, de la Universitatea 
Tehnica din Cluj -Napoca. 

Multe dintre rezultate au fost valorificate prin contracte de cercetare la care autorul a participat dar şi 
prin brevete de invenţie acordate echipelor de cercetare din care am făcut parte. 

Nivelul ştiinţific ridicat al cercetărilor efectuate a fost accentuat prin colaborări internaţionale în cadrul 
proiectului european FP7, IRSES, RABOT „Real-time adaptive networked control of rescue robots” cu 
Boumemouth University din UK, coordonator de proiect, partenerii de proiect Staffordshire Universitz din UK, 
Shanghai Jiao Tong University China, Institute of Automation Chinese Academy of Sciences China, Yanshan 
University din China, în care am participat ca membru in în echipa Prof. Vadareanu, coordonator IMS AR. 

De remarcat participarea în echipa de cercetare a proiectului „Cercetări fundamentale şi aplicative 
pentru controlul hibrid forţă-poziţie al roboţilor păşitori modulari în sisteme cu arhitectură deschisă”, din 
programul de cercetare fundamentala programul PNII “Cercetări exploratorii” - IDEI, ID 005/2007-2010, 
finanţat de ANCS. Pornind de la acest proiect, prin activitatea depusa, am contribuit la realizarea propunerii de 
proiect coordonata de Prof. Vladareanu, “Platforma robot versatile, inteligenta, portabila cu sisteme de control 
în reţele adaptive pentru roboţi de salvare ” VIPRO, ID2009-20 14-20 16, finanţată de UEFISCDI, care imi va 
pemiite in viitor dezvoltarea metodelor de control haptic prezentate in teză. 

Caracterul inovativ a fost evidenţiat în teză prin utilizarea Logicii Neutrosofice, fondată de Profesor 
Florentin Smarandache şi a teoriei Dezert-Smarandache la controlul haptic al sistemelor mecanice de 
poziţionare cu precizie ridicata cu implementarea conceptului prin participarea în contractul de co-tutelă dintre 
Prof. Florentin Smarandache de la Universitatea New Mexico Gallup-SUA şi Prof. Luige Vlădăreanu de la 
Institutul de Mecanica Solidelor al Academiei Române. 

Rezultatele obţinute, superioare unor cercetări actuale publicate în reviste recunoscute, indexate BDI 
sau ISI, sunt relevate în prezenta lucrare prin conceptele originale, validate prin simulări şi experimentări, 
recunoscute pe plan naţional şi internaţional prin publicarea rezultatelor cercetărilor în conferinţe internaţionale 
la Corfu, Paris, Penang- Malaezia, Bucureşti, în reviste indexate în BDI şi ISI, dar şi prin premii naţionale şi 
internaţionale, medalii de aur acordate la Expoziţiile Internaţionale din Zagreb 2008, Geneva 2010, Moscova 
2010, Bucureşti 2010, Varşovia 2009. 

